Refugees (drama)
Refugees je drama bosanskohercegovačkog književnika Zlatka Topčića iz 1999. godine. Drama je dvojezična, pisana na bosanskom i engleskom jeziku. Pozorišna predstava, u režiji Gradimira Gojera, premijerno je izvedena iste godine u Kamernom teatru 55. U izdanju Intellect Ltd. (Ujedinjeno Kraljevstvo – Bristol, Sjedinjene Američke Države – Chicago) objavljena je knjiga Refugee Performance (2013) australskog profesora Michaela Balfoura, koja na više od 300 stranica s raznih aspekata tretira književno, a posebno dramsko stvaralaštvo čija je tema izbjeglištvo. Među osamnaest autora iz cijelog svijeta koji na svoj način umjetnički svjedoče o toj temi, nalazi se i Topčić, čija je drama Refugees jedina integralno objavljena u ovom izdanju.